section_heading: Elektrode za zavarivanje
paragraph_text: Materijal obloge elektrode tali se zajedno s metalnom žicom i stvara trosku. Troska je lakša od čelika, pa pliva po zavaru i pokriva ga. Plinovi koji se oslobađaju pri taljenju obloge stvaraju zaštitni omotač oko mjesta zavarivanja i ne dozvoljavaju prilaz kisiku i dušiku iz zraka u taljevinu. Ako bi dušik ušao u taljevinu, zavar bi postao krhk, a ako bi se kisik vezao s usijanim čelikom, dobio bi se nečisti zavar s oksidnim uključcima (korozija). Tako bi se znatno smanjila čvrstoća spoja. Ako je obloga elektrode deblja, postiže se bolja zaštita. Gola elektroda nema ova zaštitna svojstva. Troska se zavara ne smije uklanjati prije nego što se zavar stegne (očvrsne). Pri uklanjanju troske treba koristiti masku s prozirnim staklom ili zaštitne naočale.<ref> Mijo Matošević: "Tehnologija obrade i montaže", udžbenik za I razred strojarske struke, Um d.o.o., 2005.